《题卧羲轩》
明代·周瑛

郡中无事自开荒，小作轩居接北廊。天地清风来枕簟，湖山白日卧羲皇。

意当适处功名薄，心到虚时道义光。彭泽有魂招不起，凭谁接膝与商量。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。